section_heading: Afganistanski mudžahedini
paragraph_text: Roy je također opisao regionalne, etničke i sektaške varijacije u mudžahedinskim organizacijama. U paštunskim oblastima na istoku, jugu i jugozapadu, plemenska struktura, s mnogo rivalskih pod-zona, je omogućila osnovu za vojnu organizaciju i rukovođenje. Mobilizacija se mogla povezati s tradicionalnom borbenom vjernošću plemenskih laškara (oružanih snaga). U pogodnim okolnostima, ovakve formacije su lako mogle dostići više od 10.000 pripadnika, kako se i dogodilo kada su veliki sovjetski napadi otpočeli u istočnim pokrajinama, ili kada su mudžahedini opsjedali gradove, kao što je Kost u pokrajini Paktia. Ali u borbama opsadnog tipa, tradicionalne masovne jedinice -- posebno uobičajene neposredno po završetku žetve -- su se pokazale lošim izborom, kada bi im se suprotstavili dobro utvrđeni branitelji s modernim naoružanjem. Izdržljivost laškara je bila nepopravljivo kratka; malo opsada je uspjelo.